वीडियो शेयर किया, बेटे ने पूछा- क्या कर रहे हो, बेटी ने कहा- वहां और मिट्टी डालो पापा!
Kapil Sharma Birthday - Actor's Palampur Video Goes Viral. कपिल शर्मा ने 2 अप्रैल को अपना 42वें बर्थडे मनाया। हाल ही में सोशल मीडिया पर एक वीडियो शेयर करते हुए कपिल ने बताया कि वो हर साल अपने बर्थडे पर पौधे लगाते हैं
कपिल शर्मा ने 2 अप्रैल को अपना 42वां बर्थडे मनाया। हाल ही में सोशल मीडिया पर एक वीडियो शेयर करते हुए कपिल ने बताया कि वो हर साल अपने बर्थडे पर पौधे लगाते हैं। उन्होंने बताया कि इस बार वो थोड़ा लेट हो गए लेकिन उन्होंने कुछ अलग किया। इस बार उन्होंने अपने दोनों बच्चों- त्रीशान और अनायरा के साथ मिलकर पौधे लगाए।
कपिल ने पौधे लगाते हुए शेयर किया वीडियो 
कपिल शर्मा ने अपनी फैमिली के साथ हिमाचल प्रदेश की ट्रिप के दौरान पौधे लगाए। वीडियो में कपिल के दोनों बच्चे उनके पास खड़े हुए दिखाई दे रहे हैं। कपिल वीडियो रिकॉर्ड करते हुए बात कर रहे हैं जबकि उनका बेटा बहुत प्यार से पूछ रहा है- क्या कर रहे हो पापा? वहीं उनकी बेटी अनायरा कह रही हैं कि उसमें और मिट्टी डालो पापा!
इस बार ये मेरे लिए और भी ज्यादा स्पेशल है- कपिल 
वीडियो शेयर करते हुए कपिल ने कहा- मैं हमेशा अपने बर्थडे के मौके पर पौधे लगाता हूं। इस बार ये और खास इसलिए भी है क्योंकि मेरे दोनों बच्चे मेरे साथ हैं और उन्होंने एक और पौधा लगाने की जिद की। तो हमनें पालमपुर में दो पौधे लगाए हैं। कपिल के इस वीडियो पर फैंस लगातार कमेंट कर उनकी पौधे लगाने की पहल की तारीफ कर रहे हैं।